經數: 一七○○

經名: 金剛般若經[&FFFF]#述卷下

頁數: 一五一

上              欄

善法滿足得菩提者. 則所說法不能得大菩

提. 何以故. 以所說法無記法故謂此意云. 其

能詮敎有名句文. 體是無記. 如何聽聞而生

善耶. 此是小乘人疑也. 就破此疑中. 初擧功

德次以受持校量. 此初也. 無著云. 此卽心具

足中第三爲施設大利法故. 於中有二. 初明

大利法. 次汝等勿謂下彰所利生. 初中先擧

財施. 次以受持校量顯於福利. 此初也

若人以此般若波羅蜜經乃至四句偈等受

持讀誦爲他人說於前福德百分不及一百千

萬億分乃至算數譬喩所不能及  述曰. 世

親云此第二以受持校量也. 此經稍略. 餘本

不同此也. 世親云. 此法雖言無記而能得菩

提. 以遠離所說法不能得大菩提故. 此法能

爲菩提因故. 又言無記者不然. 汝法是無記.

我法是善故. 此就彼宗釋. 佛語是善也. 又大

乘義一得佛已. 聲及名句[&FFFF]#是善. 是故一受

持時卽爲菩提廣大因故. 勝餘無量珍寶布

施也. 此正破前疑. 百分不及一等者. 論家有

四種校量勝. 謂一者數勝. 二者力勝. 三者無

相似勝. 四者因勝. 解云數勝者謂以數校量.

謂小姸有六十二數. 華嚴有一百二十番數.

此方有十五故. 謂一十百千萬等如是諸數

校量者. 於生死果報悉可得知. 若受持此經

當得成佛所有功德非此數等之所校量. 故

云數勝也. 力勝者名爲情計勝. 謂布施等所

獲世間人天善果情計可知. 今此受持之因

情計所不計度也. 不相似勝者謂喩勝也. 世

間福果喩可能喩. 受持之因所得勝果無喩

中              欄

1以可喩也. 因勝者謂時勝. 世間福果可以時

限校量多少. 此所得果盡未來際無時分限

不可校量也. 如論四名. 當2人立數計喩時等

名也. 無著意可知也. 以此校量受持旣多卽

是施設大利法也

須菩提於意云何汝等勿謂如來作是念我

當度衆生  述曰. 世親云此卽曲文中第三

段疑也. 卽是展轉中第三段疑. 於中曲有四.

至文當悉. 此卽初也. 謂有疑曰. 若是法平等

無有高下者. 云何如來名爲度衆生耶. 就破

此疑中. 初觀彼除疑. 次廣成自義. 此初也. 謂

報化二身隨機利物有高有下. 可有思念當

度衆生. 謂慈悲本願緣故. 法身眞理湛寂無

思. 如何有念當度生耶. 但起智作證卽名爲

度故. 又化身隨現可示度生之思念. 報體久

無分別之思. 如何起念. 如未尼珠隨心雨故.

又凡夫報由3遣而念我當度. 諸佛分別永亡.

當度之思不有. 但隨所化應機示念也. 如是

故4重汝無作念也. 又眞理之中都無所得. 亦

無衆生當可度也. 無著5云. 此爲第二明所度

衆生. 科釋其文6大意無別也

須菩提[&FFFF]#作是念何以故實無有衆生如來

度者  述曰. 此第二成自義中. 初慰喩其心

示實道理. 次成無實度說假我非眞. 此初也.

謂眞理中無有衆生如來可度. 隨於外化可

度假生也

若有衆生如來度者如來則有我人衆生壽

者  述曰. 此第二文也於中初成無實度. 次

說我非眞. 此初也. 謂如來菩說實有衆生實

下              欄

可度者. 是則我執未亡. 不名爲佛也

須菩提如來說有我者則非有我而凡夫之

人以爲有我   述曰. 此第二說我非眞中. 初

說我非眞凡夫妄取. 次明凡亦非實但假施

言. 此初也. 如來說有我者. 謂因緣和合而假

說之. 則非有我者非實執之我也. 凡夫以爲

有我者所執取故. 此意云. 如來說有我者. 爲

除無我怖故. 所以初修習必依於我. 後漸契

眞我相自遣. 若言無我唯欲造修. 我卽空故

須菩提凡夫者如來說則非凡夫   述曰. 此

第二明凡亦非實但假施言也. 謂於貪嗔未

亡之類假名凡夫. 非如其言卽實凡夫也

須菩提於意云何可以三十二相觀如來不

述曰. 世親云此卽展轉疑中第三段疑也.

於中曲有三段. 此卽7爲初文也. 謂有疑曰.

雖相成就不可得見如來. 以非彼體. 以如來

法身爲體. 而如來法身以見相成就. 比知則

知如來法身爲福相成就. 此疑意云. 報化二

身卽以法身爲體. 其外報化身旣有相好. 以

外比知內法身亦應有其相好也. 如[&FFFF]#人面

卽知心事故. 就此之中文有其五. 一者如來

問. 二善現不正答. 三如來[&FFFF]#質. 四善現正答.

五擧頌以成. 此初也. 問意云. 可於報化身三

十二相觀法身如來. 8不無著云. 此卽心具足

中第四爲攝取法身故. 謂欲令諸衆生內觀

眞理淸淨法身外自具其形相. 不可以其形

相而觀法身如來. 就此之中文有三. 初問答

略顯. 次擧頌廣成. 後釋外9意難. 前中有四.

如文可知. 然准餘本無善現不正答. 亦無如

經數: 一七○○

經名: 金剛般若經[&FFFF]#述卷下

頁數: 一五二

上              欄

來[&FFFF]#質之文

須菩提言如是如是以三十二相觀如來佛言

須菩提若以三十二相觀如來者轉輪聖王則

是如來須菩提白佛言世尊如我解佛所說義

不應以三十二相觀如來  述曰. 義可知也

爾時世尊而說偈言若以色見我以音聲心

我是人行邪道不能見如來彼如來妙體卽法

身諸佛法體不可見彼識不能知  述曰. 此

擧二頌以成前義. 於中初偈顯不應以色聲

以觀法身如來. 若取色聲不契眞理. 是行邪

道不見1法佛故. 次偈明法身妙體超尋思故

凡夫不可見. 亦非分別之識所能知故. 涅槃

云. 依法不依人. 依了義不依不了義. 依義不

依語. 依智不依識也. 無著云. 初偈顯示如所

不應見. 不可見故. 次偈顯示不應見及不能

見因緣. 云何不可見. 諸見世諦故. 何因緣故

不可見. 以彼法眞如相故. 非言說而知. 唯自

證故. 如是等說如論

須菩提汝若作是念如來不以具足相故得

阿□多羅三□三菩提  述曰. 世親云此第

三段釋展轉疑中. 曲文第二疑也. 謂有疑曰.

若不依福德得大菩提. 如是諸菩薩則失福

德及果報也. 此疑意云2可說如須彌山王七

寶有人持用布施. 不及人受持此經至四句

者. 是則福德不得大菩提果. 准此卽福德空

果報亦空則法斷滅. 是則佛相好身亦無. 唯

有法身空理也. 就斷此疑之中有三. 初顯相

好非無. 次汝若作是念下明因果不失. 後若

菩薩以滿下校量功德. 前中有二. 初述彼疑

中              欄

心. 次勸勿邪念. 此初也述彼疑云. 旣以法爲

佛. 是則無報化形相身也. 無著云. 此卽爲攝

取法身中第三文釋外疑難也. 論云若爾如

來雖不應以相具足見. 應具足爲因得阿□

多羅三□三菩提. 爲離此著故. 明相具足體

非菩提. 亦不以相具足爲因也. 以相是色性

故. 於中有二. 初逆招彼心. 次勸令除念. 此初.

謂述彼念言. 法身如來以具足相爲因故得.

應除不字. □能斷及婆伽婆文[&FFFF]#無不字也

須菩提[&FFFF]#作是念如來不以具足相故得阿

□多羅三□三菩提  述曰. 第二文也. 世親

云. 汝[&FFFF]#作是念. 如來不以具足相得菩提. 以

報身化身具足相得故. 無著云. [&FFFF]#作是念者.

勸令勿生前念以相爲因而得法身. 何以故.

如來不以具足相爲因得菩提故. 故論云. 以

相是色性故. 謂要以智爲因方得菩提. 非用

相也. 相是色故

須菩提汝若作是念發阿□多羅三□三菩

提心者說諸法斷滅相   述曰. 世親云. 此第

二明因果不失也. 於中初述彼心. 次勸勿念.

後釋所以. 此初也. 謂有念曰不依福德得大

菩提者. 是則福德無果報亦無. 若爾發菩提

心者便說諸法斷滅也. 以無福德因及果故

[&FFFF]#作是念  述曰. 此第二勸勿念也

何以故發阿□多羅三□三菩提心者於法

不說斷滅相  述曰. 此第三釋所以也. 謂諸

菩薩知因知果去離斷常. 但無所執實福德

因及果. 非無因緣假因果也. 但遮作用緣. 非

無功能緣故. 無著云. 自下明心具足中. 第五

下              欄

爲不住生死涅槃故. 於中有二. 初明3不捨生

死. 次若菩薩以滿下明不捨涅槃. 上來初文

竟. 謂不捨生死故不住涅槃也. 不捨涅槃故

不住生死  爲令得此故有此文. 於法不說斷

滅者. 謂發心菩薩知因說果去離斷常故不

說斷滅也. 謂雖得涅槃還住生死4然不令斷

生死. 若斷滅生死者卽同二乘住涅槃故. 以

此故名不說斷滅相也

須菩提若菩薩以滿□河沙等世界七寶持

用布施  述曰. 世親云此第三功德校量也. 於

中初正校量次釋所以. 前中初擧施次以福

校量. 此初也. 無著云. 此第二明不捨涅槃也

若復有人知一切法無我得成於忍此菩薩

勝前菩薩所得功德  述曰. 此第二以福校

量也. 謂因了達二我空故而得於忍. 其福過

彼所施功德也. 得成忍者忍有三種. 一者本

性無生忍. 謂觀遍計所執人法二相本無體

故. 二者自然無生忍. 觀依他假因緣非自然

生故. 三者惑苦無生忍. 觀於眞如惑苦本不

生故

須菩提以諸菩薩不受福德故  述曰. 此第

二釋所以之中. 初佛略標釋. 次善現問. 後佛

答. 此初也. 不受福德故者. 謂菩薩所行福德

不著自體等故. 但希出世故云不受也

須菩提白佛言世尊云何菩薩不受福德

5述曰. 此第二善現問也

須菩提菩薩所作福德不應貪著是故說. 不

受福德  述曰. 此第三佛答也. 以不貪著自

體等而行福德故名爲不受也

經數: 一七○○

經名: 金剛般若經[&FFFF]#述卷下

頁數: 一五三

上              欄

須菩提若有人言如來若來若去若坐若臥

是人不解我所說義何以故如來者無所從來

亦無所去故名如來  述曰. 世親云此第三

大段中曲文第三釋疑也. 謂有疑曰. 若諸菩

薩不受彼果報. 云何諸菩薩福德衆生受用.

此意如釋迦佛捨第五分壽留福德與未來衆

生. 故知菩薩亦受福德. 如何言不受耶. 如是

等菩薩受福德無量故. 就釋此疑中有四. 初

明報化外利物故亦受福德. 法身無去來故

無受福德. 次碎爲微塵下明法身一化身有

多. 次若人言佛說我等下明我法無實. 次若

有人以滿下明化身有無1盡福. 此初也. 若來

者謂成道來. 若去者入滅去. 若坐者說法利

益時. 若臥者謂唱滅相. 化身有此而法身無.

故云無所從來亦無所去也. 如天上月影現

水中. 水淸卽現水濁便隱. 月體本無來去. 由

水致有生滅. 法身本湛寂由心故見去來也.

子云法身本無來. 由衆生向佛故見來. 此卽

不來來. 猶如2□遠質以臨臺□影影顔而府已

也. 法身本無滅. 衆生厭佛故不去之中而見

去. 猶如汎□舟而東邁□凝沼而西流. 此卽

不去去也. 無著云. 此心具足中第六爲行住

淨故. 於中復有三種. 一者威儀行住. 二者破

名色身自在行住. 三者不染行住. 此初也. 謂

化身有威儀行住等. 法身無此也. 行者卽謂

去來. 住者卽謂坐臥也. 法身無有威儀故云

無去來等

須菩提若善男子善女人以三千大千世界

碎爲微塵於意云何是微塵衆寧爲多不

中              欄

述曰. 世親云此第二明法身一化身多也. 於

中有二. 初以微塵爲喩. 次以世界爲喩. 前中

初佛問次善現答. 此初也. 然此喩中含其二

意. 一者聚塵爲界喩. 如攝指成拳. 二者散界

爲塵喩. 如開拳作指. 初名聚喩次名開喩. 若

聚喩者. 塵喩煩惱多. 聚塵成一世界. 喩斷多

煩惱成一法身也. 若開喩者. 世界喩法身. 散

界作多塵. 如依一法身起無量化身也. 今問

多不挾此二意也. 無著云. 此爲第二破名色

身自在行住. 於中有二. 初明二種方便. 次若

人言下明入相應三昧不分別. 前中有二. 初

明破色身方便. 次明破名身方便. 前中初明

細末方便. 次明無所見方便. 前中復二. 初問

次答. 此初也. 謂以世界漸次析至於極微. 是

多不

甚多世尊何以故若是微塵衆實有者佛則

不說是微塵衆所以者何佛說微塵衆則非微

塵衆是名微塵衆  述曰. 此第二也. 世親云

但寄微塵爲喩. 非如言而有實如[&FFFF]#世師等

所執微塵也. 佛說微塵衆者. 謂寄微塵以喩

化身也. 則非微塵者. 非如外道等所執實微

塵也. 無著云. 但破一合執故. 觀解分析至不

可析假說微塵. 非實有也

世尊如來所說三千大千世界則非世界是

名世界  述曰. 此第二以世界喩法身也. 於

中有二. 初標次釋. 此初也. 如來說世界者. 謂

寄世界爲喩也. 則非世界者. 非如外道等執

以衆多實極微成實世界也. 彼執兩兩極微

生第三. 如是等故. 無著云此破名身方便也.

下              欄

世界者謂衆生世間也. 彼唯名身得名也

何以故若世界實有者則是一合相   述曰.

此第二釋中. 初[&FFFF]#質. 次說非. 後明執實. 此初

也. 謂若如其所執有世界者. 卽非是執. 是正

見故非虛妄也. 以無實執實故一合相也. 一

合相者謂我執. 謂執一身總聚五蘊以爲我.

故名一合相也

如來說一合相則非一合相是名一合相

述曰. 此第二說非也. 謂佛但於假蘊因緣和

合之上假說一合. 非則如其所執一合相也.

則非一合相者非是所執一合相也. 但假說

一合旣非. 卽明世界亦非有實也

一合相者則是不可說但凡夫之人貪著其

事  述曰. 此第三明執實也. 謂如來假說一

合相. 凡夫於中起執爲實也

須菩提若人言佛說我見人見衆生見壽者

見須菩提於意云何是人解我所說義不

述曰. 世親云第三明法我無實. 於中有二. 初

明無我. 次發阿□多羅下明無法. 前中初佛

[&FFFF]#其外疑問其解不. 次善現懸解答明不閑.

此初也. 謂3小乘人等說言必有體. 心不緣

無. 言有體故佛說我見等. 明有我實心不緣

無故. 所執之義必成其有4令能彼言故云若

有人言也. 無著云. 此下第二明入相應三昧

不分別. 於中初明如所不分別爲入之方便.

次發菩提心下明何人何法不分別. 前中初

問次答. 此初也

不也世尊是人不解如來所說義何以故世

尊說我見人見衆生見壽者見卽非我見人見

經數: 一七○一

經名: 金剛般若經疏論纂要上

頁數: 一五四

上              欄

衆生見壽者見是名我見人見衆生見壽者

見   述曰此第二答也. 謂於諸法本無我法.

衆生妄情執爲實有. 佛爲破彼執故. 隨其情

說其解而說爲我法. 非謂言詮卽有實體. 縱

令心取何廢無眞. 大乘之義緣無得生心. 言

詮不稱實故. 謂世尊隨情逐解假說我人. 非

如其執卽實有體. 故云卽非我見人見等也.

是名我見等者謂如來假說也

須菩提發阿□多羅三□三菩提心者於一

切法應如是知如是見如是信解不生法相

述曰. 此第二明無法也. 於中初勸知見次

總結之. 此初也. 謂若發心者證眞如時不見

所執法相名爲正智也. 無著云. 發菩提心者

顯示何人是無分別也. 於一切法者顯示於

何法不分別. 應如是知見等者. 顯示增上心

增上智故於無分別中知見勝解. 於中若智

依止奢摩他故知. 依止毘[&FFFF]#舍那故見. 此二

依止三摩提故. 勝解以自在故. 解內攀緣影

像. 彼名勝解. 謂知與見但是一. 無分別智與

意相應. 今言依止觀爲別者. 據前加行而說

也. 謂前欲修止故發智名之爲知. 欲修觀故

生智名之爲見也

須菩提所言法相者如來說卽非法相是名

法相  述曰此總結也. 所言法相者謂假

說法相也. 卽非法相者非是實執之法相也

須菩提若有人以滿無量阿僧祇世界七寶

持用布施若有善男子善女人發菩薩心者持

於此經乃至四句偈等受持讀誦爲人演說

其福勝彼  述曰. 世親云此爲第四子段中

中              欄

第四文也. 於中初福校量. 次明離相而說. 此

初也. 謂法身不受福德其化身福德無盡也.

以化身福德無盡故能爲人說. 故發心成佛

者受持及爲人演. 其福勝以七寶布施也

云何爲人演說不取於相如如不動   述曰.

此明離相而說也. 謂化身說法不取於相而

說. 已無分別執故不言我是化身等. 是故得

福多也. 如如不動者. 謂下一如字是眞如. 上

一如字是比喩. 謂化身說法之時不取有爲

相. 1猶如眞如湛寂不動也. 無著云. 此段文下

卽是第六行2淨住中第三爲不染行住故. 彼

不染復有二種. 一者說法不染. 卽上來所陳

受持演說此經福勝七寶布施也. 謂有大利

益故決定3意應演說而無所染也. 二者流轉

不染. 謂說九喩. 此顯示不可言說故. 不演說

彼法有可說體. 應如是演說. 若異此者則爲

染說. 以[&FFFF]#倒義故. 又如是說時不心信敬等

亦爲無染說也

何以故一切有爲法如夢幻泡影如露亦如

電應作如是觀  述曰. 世親云此釋展轉疑

中大文第四也. 謂有疑曰. 若諸佛如來常爲

衆生說法. 云何如來入涅槃. 爲破此疑故立

九喩. 如玄記說. 無著云. 此4卽第二爲流轉

不染故

佛說是經已長老須菩提及諸比丘比丘尼

優婆塞優婆夷一切世間天人阿脩羅聞佛所

說皆大歡喜信受奉行  述曰. 此第三大段

喜悟修行分也

金剛般若經贊述卷下終

下              欄

3金剛般若經疏論纂要(幷序上)

京大興福寺沙門宗密述

長水沙門子璿治定

鏡心本淨像色元空. 夢識無初物境成有. 由

是惑業襲習報應綸輪. 塵沙劫波[&FFFF]#之□絶.

故我滿淨覺者. 現相人中先說生滅因緣. 令

悟苦集滅道. 旣除我執未達法空. 欲盡病根

方談般若. 心境齊泯卽是眞心. 垢淨雙亡一

切淸淨. 三千瑞煥十六會. 彰今之所傳卽第

九分. 句偈隱略旨趣深微. 慧徹三空檀含萬

行. 住一十八處密示階差. 斷二十七疑[&FFFF]#通

血脈. 不先遣遣曷契如如. 故雖策修始終無

相. 由斯敎理皆密行果俱玄. 致使口諷牛毛

心通麟角. 或配入名相著事乖宗. 或但云一

眞望源迷□. 其餘胸談臆注不足論矣. 河沙

珍寶三時身命喩所不及. 豈徒然哉. 且天親

無著師補處尊. 後學何疑或添或棄. 故今所

述不攻異端. 疏是論文. 乳非城內纂要名意

及經題目. 次下卽釋無煩預云

稽首牟尼大覺尊        能開般若三空句

發起流通諸上士        冥資所述契群機

將釋此經. 未入文前懸[&FFFF]#義門. 略開四段. 第

一辯敎起因緣. 第二明經宗體. 第三分別處

會. 第四釋通文義. 初中二. 初總論諸敎. 謂酬

因酬請顯理度生也. 若據佛本意. 則唯爲一

大事因緣故出現於世. 欲令衆生開佛知見

經數: 一七○一

經名: 金剛般若經疏論纂要卷上

頁數: 一五五

上              欄

等. 後別顯此經五. 一爲對治我法二執故. 由

此二執起煩惱所知二障. 由煩惱障障心心

不解脫. 造業受生輪轉五道. 由所知障障慧

慧不解脫. 不了自心. 不達諸法性相縱出三

界亦滯二乘. 不得成佛故名障也. 二執若除

二障隨斷. 爲除二執故說此經. 二爲遮斷種

現二疑故. 遮未起種子之疑. 斷現起現行之

疑. 卽經中答所問已. 便□跡節節斷疑. 乃至

經終二十七段. 三爲轉滅輕重二業故. 轉重

業令輕受. 滅輕業令不受. 因爲顯示福慧二

因故. 佛成正覺未說般若之前. 衆生由無妙

慧. 施等住相皆成有漏或滯二乘. 故談般若

顯示妙慧. 爲法身因. 五度爲應身因. 若無般

若. 則施等五非波羅蜜. 不名佛因. 故須福慧

二嚴方成兩足尊矣. 五爲發明眞應二果故.

未聞般若之前. 但言色相是佛. 不知應化唯

眞之影. 不如實見眞身應身. 故此發明二果.

令知由前二因證得. 第二明經宗體二. 初宗.

統論佛敎因緣爲宗. 別顯此經. 則實相般若

觀照般若不一不二. 以爲其宗. 以卽理之智

觀照諸相故. 如金剛能斷一切. 卽智之理是

爲實相故. 如金剛堅牢難壞. 萬行之中一一

不得昧此. 是故合之以爲經宗二體. 文字般

若卽是經體. 文字卽含聲名句文. 文字性空

卽是般若. 無別文字之體故. 皆含攝理無不

盡統爲敎體. 第三分別處會二. 初總明. 佛說

大部處會六百卷文. 四處十六會說. 一王舍

城鷲[&FFFF]#山七會. 山中四會. 山頂三會. 二給孤

獨園七會. 三他化天宮摩尼寶藏殿一會. 四

中              欄

王舍城竹林園白驚池則一會. 此經則第二

處第九會. 第五百七十七卷. 後別明傳譯. 此

卷時主前後六譯. 一後秦羅什. 二後魏菩提

流支. 三陳朝眞諦. 四墮朝□多. 五唐初玄□.

六大周義淨. 上六人皆三藏. 今所傳者卽羅

什. 弘始四年於長安草堂寺所譯. 天竺有無

著菩薩. 入日光定上昇兜率. 親詣彌勒[&FFFF]#受

八十行偈. 又將此偈轉授天親. 天親作長行

解釋成三卷. 論約斷疑執以釋. 無著又造兩

卷論. 約顯行位以釋. 今科經唯約天親釋義.

卽兼無著. 亦傍心餘論. 採集諸疏題云纂要.

其在玆焉. 第四釋通文義二. 初解題目

金剛般若波羅蜜經  金剛者. 梵云跋折羅.

力士所執之杵是此寶也. 金中最剛故名金

剛. 帝釋有之. 薄福者難見. 極堅極利喩般若

焉. 無物可能壞之. 而能碎壞萬物. 涅槃經云.

譬如金剛無能壞者. 而能碎壞一切諸物. 無著

云. 金剛難壞. 又云. 金剛能斷又云. 金剛者細

牢故. 細者智因故. 牢者不可壞故. 皆以堅喩

般若體. 利喩般若用. 又眞諦記說六種金剛.

一靑色能消災厄. 喩般若能除業障. 二黃色隨

人所須. 喩無漏功德. 三赤色對日出火. 慧對

本覺出無生智火. 四白色能淸濁水. 般若能

淸疑濁. 五空色令人空中行坐. 慧破法執住

眞空理. 六碧色能消諸毒. 慧除三毒. 傍兼可

矣. 非堅利之本喩. 般若正□云慧. 卽照五蘊

空相應本覺之慧是也. 若約學者從淺至深

言之. 則攝聞思修三慧總爲般若. 故無著云.

能斷者. 般若波羅蜜中聞思修所斷. 如金剛

下              欄

斷處而斷故. 又云. 細者智因故者. 智因卽慧

也. 依智度論. 因位名般若果位名智. 則聞思

修習名爲細. 細妙之慧佛智之因矣. 般若能

斷故在因位. 佛果無斷轉受智名. 若依大品

經. 若字通智慧二義. 故智與慧名義少殊體性

無別. 波羅蜜者. 此云彼岸到. 應云到彼岸. 謂

離生死此岸. 度煩惱中流. 到涅槃彼岸涅槃

此云圓寂亦云滅度. 一切衆生卽寂滅相. 不

復更滅. 但以迷倒妄見生死. 名在此岸. 若悟

生死本空. 元來圓寂名倒彼岸. 若兼般若□

文. 應云到彼岸慧經者梵音修多羅. 義□爲

契經. 契者詮表義理契合人心. 卽契理契機

也. 經者. 佛地論云. 能貫能攝故名爲經. 以佛

聖敎貫穿所應說義攝持所化生故. 後釋經

文准常三分. 初序分. 二正宗分. 三流通分. 初

文二. 初證信序二發起序○今初證信序

如是我聞. 一時佛在舍[&FFFF]#國祇樹給孤獨園.

與大比丘衆千二百五十人俱   釋此分三.

一明建立之因. 則佛臨滅度. 阿難請問四事.

佛一一答. 我滅度後. 一依四念處住. 二以戒

爲師. 三默□惡性比丘. 四一切經初. 皆云如

是我聞一時佛在某處與某衆若干等. 二明

建立之意. 意有三焉. 一斷疑故. 謂結集時阿

難昇座. 欲宣佛法. 感得自身相好如佛. 衆起

三疑. 一疑佛重起說法. 二疑他方佛來. 三疑

阿難成佛. 故說此言三疑頓斷. 二息諍故. 若

不推從佛聞. 言自製作則諍論起. 三異邪故.

不同外道經初云阿憂等. 三正釋文義. 具六

成就. 謂信聞時主處衆. 六緣不具敎則不興.

經數: 一七○一

經名: 金剛般若經疏論纂要卷上

頁數: 一五六

上              欄

必須具六故云成就. 一信若兼我聞合釋. 則

指法之辭也. 如是之法我從佛聞. 單釋如是

者. 智度論云. 信成就也. 佛法大海信爲能入

智爲能度. 信者言是事如是. 不信者言是事

不如是. 又聖人說法但爲顯如. 唯如爲是故

稱如是. 又有無不二爲如如. 非有無爲是. 二

聞我卽阿難五蘊假者. 聞謂耳根發識. 廢別

從總故云我聞. 阿難所不聞二十年前之經.

有云如來重說. 有云得深三昧總領. 若推本

而言. 卽阿難是大權菩薩. 何法不通三時師

資合會說聽究竟. 故言一時. 諸方時分延促

不同. 故但言一. 又說法領法之時. 心境泯理

智融. 凡聖如始本會. 此諸二法皆一之時. 四

主. 具云佛陀. 此云覺者. 起信云. 所言覺義者.

謂心體離念. 離念相者等虛空界. 卽是如來

平等法身. 則以無念名之爲佛. 然覺有三義.

一自覺. 覺知自心本無生滅. 二覺他. 覺一切

法無不是如. 三覺滿二覺理圓稱之爲滿. 故

知有念則不名覺. 起信云. 一切衆生不名爲

覺. 以無始來念念相續未曾離念. 又云. 若有

衆生能觀無念者. 則爲向佛智故. 五處. 舍[&FFFF]#

此云聞物. 謂具足欲塵財寶多聞解脫等. 遠

聞諸國故. 義淨譯云名稱大城. 祇樹等者. 卽

祇陀太子所施之樹. 給孤長者所買之園. 祇

陀此云戰勝. 波斯匿王太子也. 生時王與外

國戰勝. 因以爲名. 梵語須達此云善施. 給孤

獨卽是善施也. 又亦常行施故. 西國呼寺. 爲

僧伽藍此云衆園. 六衆. 與者. 幷也. 及也. 大

者名高德著. 比丘梵語此含三義. 故存梵不

中              欄

譯. 一怖魔. 二乞士. 三淨戒. 衆者理和事和.

千二百五十者. 佛初成道度□陳如等五人.

次度迦葉三兄弟. 兼徒總一千. 次度舍利弗

目蓮. 各兼徒一百. 次度耶舍長者子等五十

人. 經擧大數故滅五人. 此常隨衆故偏列數.

非無餘衆末隱顯耳. 俱者一時一處. 二發起

序者. 謂乞食威儀離於邪命是爲持戒. 戒能

資定定能發慧. 故以戒定發起般若正宗

文二初戒

爾時世尊食時著衣持[&FFFF]#入舍[&FFFF]#大城乞食於

其城中次第乞已還至本處  分七節釋. 一

化主. 成實論說具上九號. 爲物欽重故曰世

尊. 天上人間共所尊故. 二化時. 食時辰時. 當

日初分心乞易得. 不惱自他. 乞已歸園正當

已時. 如常齋法. 三化儀. 著僧伽梨衣. 持四天

王所獻[&FFFF]#. 四化處. 園在城東南五六里. 自外

之內爲入. 處廣人多曰. 大. 五化事. 佛爲欲顯

頭陀功德. 令放逸者□愧. 以同事攝故自乞

食. 瓔珞女經說. 化佛身如全段金剛. 無生熟

二藏. 今所乞者利益他故. 故淨名云. 爲不食

故應受彼食. 六化等. 一由內證平等理. 外不

見貧富相. 二心離貪慢慈. 無偏利. 三表威德.

不懼惡象沽酒□女等家. 四息凡夫猜嫌. 五

破二乘分別. 七化終. 然已字義屬下句文連

上句. 飯食字義屬上句文連下句. 若廣其文.

令當句中備者. 應云次第乞已還至本處飯食

飯食訖收衣[&FFFF]#. 佛若不食他福不滿. 寶雲經

說. 隨所乞得分爲四分. 一擬與同梵行. 二擬

施貧病乞人. 三水陸衆生. 四自食. 十二頭陀

下              欄

經唯說三分除梵行. 二定

飯食訖收衣[&FFFF]#. 洗足已敷座而坐   分三節釋.

一倂資緣. 將欲入定須息攀緣. 衣[&FFFF]#不收心

有勞慮. 故佛示現爲後軌也. 卽收大衣著七

條. 二淨身業. 阿含經說. 佛行離地四指蓮華

承足. 今示現洗者. 順世表法爲後軌也. 三正

入定. 敷座坐禪者. 由身端故. 心離比掉故. 魏

譯云. 如常敷座結加趺坐. 端身而住正念不

動. 唐譯云. 端身正願住對面念. 無著云. 顯示

唯寂者. 於此能覺能說故. 然大聖現跡必有

所表. 表本覺之佛在五蘊之都. 覺魔軍本空

名爲戰勝. 照心識具德卽是給孤. 心法養神

名乞士衆. 覺心旣發寧棄塵勞. 將欲遍觀遂

入識藏心心數法. 次第思惟卽妄而眞. 皆得

法喜. 法喜無體融合覺心. 思惟假緣亡緣可

符眞性. 觀照是跡拂跡返本還源. 返本還源

法空心寂. 心寂眞體般若朗然. 欲談般若正

宗如是示現發起. 資聖云. 夫身有三僞二眞.

五蘊僞體假衣食以生育. 法身無相因般若

以照成. 群生保僞遺眞. 諸佛養眞棄僞. 群生

旣迷眞而取僞. 我乃假僞跡而引眞. 故託乞

食之緣. 將施法喜之化. 故涅槃經云. 汝諸比

丘雖行乞食. 初未曾乞大乘法食. 第二正宗

分. 二門分別. 初約無著七種義句以懸判. 後

依天親問答斷疑以科釋. 初中七義句者. 一

種性不斷. 謂護念付囑. 二發起行相. 謂由請

[&FFFF]#許. 三行所住處. 謂十八住. 從佛正說直至

經終. 是無相行所住處矣. 四對治. 謂一一住

處. 皆具邪行共見正行二種對治. 五不失. 謂

經數: 一七○一

經名: 金剛般若經疏論纂要卷上

頁數: 一五七

上              欄

由對治離增減二邊. 不失中道. 六地位. 謂由

不失中道. 成賢聖位. 信行地淨心地如來地.

七立名. 謂由前六智慧堅利位地闊狹. 故名

金剛. 後四但約第三句中十八住說. 無別經

文. 十八住處者. 一發心住. 經云. 應如是降

伏其心所有一切等. 二波羅蜜相應行住. 不

住色布施等. 三欲得色身住. 可以身相等. 四

欲得法身住. 法身有二. 一言說法身. 頗有衆

生等因言顯理故. 二證得法身. 復有二. 一智

相. 如來得阿□等. 二福相若人滿三千等. 五

於修道得勝中無慢住. 須陀洹等. 從此至十

六住. 如次對治十二種障. 意明欲心色身法

身須離是障. 障盡故入十七證道住. 今當對

治第一慢障. 六不離佛世時住. 昔在然燈等

離第二少聞障. 不離佛世則具多聞. 七願淨

佛土住. 菩薩莊嚴佛土不等. 離小攀緣作念

修道障. 緣形相土則小. 無緣則大契法界故.

八成熟衆生住. 人身如須彌等. 離捨衆生障.

若見大小不能濟物. 九遠離隨順外論散亂

住. 如□河中所有沙等. 離樂隨外論散亂

障. □沙寶施不及持經. 如何外學不修正法.

十色及衆生身□取中觀破相應行住. 三千

世界所有微塵等. 離破影像相中無巧便障.

旣離散亂與定相應. 以細末不念二種方便.

破[&FFFF]#至細泯細至空. 則除影像之相想. 十一

供養給侍如來住. 可以三十二相見如來不等.

離福資糧不具障. 不以相見常見法身. 名爲

給侍福無邊矣. 十二遠離利養及疲乏熱惱.

故不起精進及退失住. □河沙身命布施等.

中              欄

離樂味懈怠利養障. □沙命施猶劣受持. 豈

爲一身耽著利養. 身疲心惱而懈怠耶. 十三

忍苦住. 忍波羅蜜割截身等. 離不能忍苦障.

無我等相累苦能忍. 十四離寂靜味住. 當來

之世若有人能於此經受持讀誦等. 離智資

糧不具障. 日三時捨身. 一一沙數不及信經.

如何唯專禪定耽寂靜味. 闕於智慧而不持

說. 十五於證道時遠離喜動住. 云何住降等.

離十一不自攝障. 我能住降心生喜動. 動則

不能自攝. 十六心佛敎受住. 於然燈佛所有

法得菩提不等. 離十二無敎授障. 欲入初地

須佛敎授. 故約遇佛得無所得. 而證道矣. 十

七證道住. 人身長大等. 攝種性智證遍行眞

如成法報身故長大矣. 十八上心佛地住. 於

中復有六種具足一國土淨具足. 我當莊嚴

佛土等. 此敎二地已上諸大菩薩. 二無上見

智淨具足. 有肉眼不等. 此下皆唯佛果故云

無上. 無上之言貫通下四三福自在具足. 若

人滿三千界七寶等. 四身具足. 佛可以具足

色身等. 五語具足. 汝勿謂如來說法等. 六心

具足. 佛得阿□菩提爲無所得耶. 乃至應作

如是觀. 又十八住略爲八種. 亦得滿足. 一攝

住處. 二波羅蜜淨住處. 一二次配. 三欲住處

攝三及四. 四離障□住處. 卽前十二障也. 從

五至十六. 五淨心住處. 六究竟住處. 上二次

配十七十八. 七廣大住處. 八甚深住處. 上二

各攝十八住處. 一一住中皆深皆廣. 十八住

文配位地者. 第一十住. 第二十行中前六. 三

第七行. 四後三行. 五至十四如次配十□向.

下              欄

十五煖頂. 十六忍世第一. 十七初地十八

從二地乃至佛地. 第二依天親問答斷疑以

科釋. 總分四段 初善現申請. 二初整儀[&FFFF]#

佛

時長老須菩提. 在大衆中卽從座起. 偏袒右

肩右膝著地. 合掌恭敬而白佛言. 希有世尊.

如來善護念諸菩薩. 善付囑諸菩薩  長老

者. 德長年老. 唐譯云具壽. 壽卽是命. 魏譯云

慧命. 以慧爲命. 須菩提有三義譯. 謂善吉善

現空生. 生時室空. 解空之善瑞現矣. 相師占

云. 唯善唯吉. 從座起下. 皆整理威儀修敬之

相. 希有者. 世所無故. 如來者. 從如而來. 論

云善護念者. 依根熟菩薩說. 謂與智慧力令

成就佛法. 與敎化力令攝受衆生. 善付囑者.

依根未熟菩薩說. 懼其退失. 付授智者. 付者

將小付大. 囑者囑大化小. 菩提薩□. 此云覺

有情. 三釋. 一約境所心所度. 二約心有覺悟

之智. 餘情慮之識. 三約能所. 所心能心三皆

如次配覺及有情. 二正發問端

世尊善男子善女人. 發阿□多羅三□三菩

提心. 應云何住. 云何降伏其心1典分二. 初

釋當機. 華嚴云. 忘失菩提心修諸善業. 魔所

攝持. 阿□多羅三□三菩提. 此云無上正遍

正覺. 謂正智遍智覺知眞俗不偏不邪. 二釋

正問. 魏譯云. 應云何住. 云何修行. 云何降伏

其心. 意云若人發菩提心已. 住何境界修何

行業. 忘心若起云何降伏. 故佛令安住四心

修六度行. 於中降心不令著相. 秦譯略修行

者意云. 住道降心卽是修行. 謂四心六度皆

經數: 一七○一

經名: 金剛般若經疏論纂要卷上

頁數: 一五八

上              欄

名住修降伏故. 無著云. 住謂欲願. 修行謂相

應等持. 降伏謂彼心若散制令還住. 又十八

住中. 一一皆以住修降伏釋之. 故知義雖有

三而行是一○二如來[&FFFF]#許

佛言善哉善哉. 須菩提如汝所說. 如來善護

念諸菩薩. 善付囑諸菩薩. 汝今諦聽當爲汝

說. 善男子善女人發阿□多羅三□三菩提

心. 應如是住如是降伏其心  曲分三. 一印

[&FFFF]#所[&FFFF]#. 重言善哉[&FFFF]#美之極. 護付能令佛種

不斷. 是事必然. 故印[&FFFF]#言如汝所說○二[&FFFF]#

聽許說. 無以生滅心行聽實相法. 智論偈云.

聽者端視如渴飮一心入於語義中. 踊躍聞

法心悲喜. 如是之人可爲說. 三標勸將陳. 我

當爲汝如是如是委細而說. 三善現佇聞

唯然世尊願樂欲聞   唯者順從之辭. 禮對

曰唯. 野對曰阿. 十地經云. 如渴思冷水. 如饑

思養食. 如病思良藥. 如衆蜂依蜜. 我等亦如

是. 願聞甘露法  四如來正說二. 一正答所

問二. 初擧總標別以牒問

佛告須菩提. 諸菩薩摩訶薩. 應如是降伏其

心  此以降伏爲總. 住修爲別也. 謂住修之

中皆有降伏. 經意在此故唯標降伏有科. 此

所標云. 擧後攝初者. 乃令經文極不穩暢. 理

例[&FFFF]#倒自古言敎□有以初攝後. 未聞以後

攝初. 肉詳經文無別答降伏之處. 則知降伏

在在修中. 皆令離相是答. 降伏問也不別答

者. 此經宗於離相. 離相正是降心. 本意欲明

降心. 須約住修而顯. 住修降心本不相離故.

無著十八住. 皆有住修降心.   二約別顯總以

中              欄

答問二. 一答安住降心問四初廣大心

所有一切衆生之類. 若卵生若胎生. 若濕生

若化生. 若有色若無色. 若有想若無想. 若非

有想非無想   文二. 初句標三界普度故. 若

卵下二列三. 一受生差別. 天獄化生鬼通胎

化人畜各四. 諸餘微細水陸地空. 不可具分

品類. 卵劣在初者二釋. 一約境. 具緣多者爲

首. 二約心從本至末爲次. 二依止差別. 有色

四禪無色四空. 三境界差別. 功德施云. 有想

則空識二處. 無想則無所有處. 非1等則有頂

○○二第一心

我皆令入無餘涅槃. 而滅度之   卽無住處

涅槃. 不共二乘故云第一. 無著云. 何故願此

不可得義生所攝故. 又云. 卵濕無想有頂則

不能. 云何普入. 有三因緣. 一難處生者待時

故. 二非難處生未成熟者. 成熟之故. 三已成

熟者解脫之. 故○○三常心

如是滅度無量無數無邊衆生. 實無衆生得

滅度者  一性空故. 二同體故. 論云. 自身滅

度無異衆生. 三本寂故. 四無念故. 五法界故.

四不倒心

何以故. 須菩提. 若菩薩有我相人相衆生相

壽者相. 卽非菩薩 論云. 遠離依止身見衆

生等相故. 無著云. 已斷我見得自行平等相

故. 信解自他平等. 顯示降伏心中. 攝散時衆

生想亦不轉. 如彼爾炎.   二答修行降心問

五○初總標

復次須菩提. 菩薩於法應無所住行於布施

於法者. 統標諸法. 應無下正明修行. 問菩

下              欄

薩萬行何唯說一. 答萬行不出六度. 六度總

名布施. 故偈云. 檀義攝於六. 資生無畏法. 此

中一二三. 是名修行住. 無著云. 若無精進疲

倦故不能說法. 若無禪定. 卽貪信敬利養染

心. 說法. 若無智慧便[&FFFF]#倒說. 法二別釋

所謂. 不住色布施. 不住聲香味觸法布施

本論但指三事. 謂自身報恩果報. 偈云自身

及報恩. 果報斯不著. 護存已不施. 防心於異

事. 三總結

須菩提. 菩薩應如是布施. 不住於相  前但指

三事. 今則心境空有微細盡□故. 偈云. 遠離

取相心. 論云. 不見施物. 受者施者. 無著云不

住相想. 有人. 將此結文. 爲答降伏問非也. 前

標次釋次結. 皆云無住. 都是修行中降伏之

義. 何忽偏判配結之文爲答別問○四顯益

何以故. 若菩薩不住相布施. 其福德不可思

量. 須菩提. 於意云何. 東方虛空可思量不. 不

也世尊. 須菩提. 南西北方四維上下虛空可

思量不. 不也世尊. 須菩提. 菩薩無住相布施

福德. 亦復如是不可思量  初句徵者. 論云.

若離施等相想. 云何成就施福. 若菩薩下釋.

於中三. 初法說. 爲疑無福. 不可思以斷之.

東方下喩說可知. 菩薩無住相下法合. 虛空

者無者. 云猶如虛空. 有三因緣. 一遍一切處.

謂住不住相中福生故. 二寬廣高大殊勝故.

三無盡究竟不窮故. 五結勸

須菩提. 菩薩但應如所敎住  二□跡斷疑.

論云. 自此已下示現斷生疑心. 於中文分二

十七段. 一斷心佛行施住相疑. 疑云. 爲心佛

經數: 一七○一

經名: 金剛般若經疏論纂要卷上

頁數: 一五九

上              欄

果行施. 卽是住所心佛相. 云何無住. 又不住

相爲因. 豈感色相之果. 因果不類故. 斷之文

四. 初擧疑因以問

須菩提. 於意云何. 可以身相見如來不   本

□因以相爲佛. 故對前不住相起疑. 佛擧疑

起之因. 問答欲令除斷○二防相得以酬

不也. 世尊. 不可以身相得見如來   遮防疑

者. 欲以相心令得見佛. 故答云. 不可以相得

見. 論云. 爲防彼相成就得如來身. 三釋體異

有爲

何以故. 如來所說身相卽非身相   相是有

爲生住異滅. 佛體異此故非身相. 偈云. 三相

異體故者. 佛體異於有爲三相也. 住異二相

同是現在故合爲一. 若細分卽四. 故唯識云.

生表此法先非有. 滅表此法後是無. 異表此

法非凝然. 住表此法暫有用. 四印佛身無相

佛告須菩提. 凡所有相皆是虛妄. 若見諸

相非相卽見如來  非但佛身無相但是一切

凡聖依正. 有爲之相盡是虛妄. 以從妄念所

變現故. 妄念本空所變何實. 故起信云. 一切

境界唯依妄念. 而有差別若離心念卽無一

切境界之相. 若見諸相等者. 遮離色觀空

也. 恐聞相是虛妄. 又別心無相佛身. 故云

相卽非相便是如來. 不唯佛化身相是如來.

所見一切相相皆無相卽如來也. 故起信云.

所言覺義者. 謂心體離念. 離念相者等虛

空界. 卽是如來平等法身. 肇云. 行合解通

則爲見佛. 偈云. 離彼是如來者. 離彼三相

是法身如來也. 無著則於色身但離遍計. 不

中              欄

執色相卽眞色身. 故彼論云. 此爲顯示如來

色身. 又此當第三欲得色身住處. 二斷因果

俱深無信疑. 論云. 無住行施因深也. 無相見

佛果深也. 未來惡世必不生. 信空說何益. 斷

之文四. 初約無信以呈疑

須菩提白佛言. 世尊. 頗有衆生. 得聞如是言

說章句生實信不   魏云. 頗有衆生於未來

世云云. 今略此句者. 影在後五百歲也. 句詮

差別章者解句. 實信者. 大品云. 於一切法不

信是信般若. 二呵疑詞以顯信

佛告須菩提. [&FFFF]#作是說. 如來滅後後五百歲.

有持戒修福者. 於此章句能生信心. 以此爲

實  後五百歲者. 大集云. 初五百歲解脫牢

固. 第二五百歲禪定牢固. 三多聞. 四塔寺. 五

□諍. 皆如初二句例本疑惡世無信故擧惡

世以斷疑. 持戒修福者戒定也. 以此爲實者.

正解無倒. 無著云. 增上戒等三學. 顯示修行

少欲等功德. 戒出三塗定出六欲慧出三界.

三明能信之所以二. 初明歷事善友積集信

因

當知. 是人不於一佛二佛三四五佛而種善

根. 已於無量千萬佛所. 種諸善根聞是章句.

乃至一念生淨信者  無著云. 顯示集因於

多佛所. 明久事善友則緣勝也. 種諸善根. 明

久伏三毒則因勝也. 二明善友所攝成就信

德二. 初明攝受得福顯福德門

須菩提. 如來悉知悉見是諸衆三. 得如是無

量福德   無著云. 謂於一切行住所作中知

其心. 四蘊見其依止色身故. 此等顯示善友

下              欄

所攝. 論云. 若不說見. 或謂如來以比智知. 若

不說知. 或謂如來以肉眼見. 故須二語. 得福

德者. 魏云. 生如是福德取如是福德. 論云. 生

者能生因. 取者熏修自體果義. 無著云. 生者

福正起時現行. 取者卽彼滅時攝持種子. 此

云得者. 生取二義不離於得. 得之一字生取

俱攝. 二明攝受所以顯智慧門. 由無二執故

得攝受.   文二. 初正明已斷[&FFFF]#執

何以故. 是諸衆生. 無復我相人相衆生相壽

者相. 無法相亦無非法相  初徵信者. 以何

義故. 得如來悉知悉見. 後釋二. 一無我執. 執

取自體爲我. 計我展轉趣於餘趣爲人. 計我

盛衰苦樂種種變異相續爲衆生. 計我一報

命根不斷而住爲壽者. 二無法執. 論云. 無法

相者. 能取所取一切法無. 亦無非法相者. 無

我眞實實有. 然離二執正是得佛知見. 成就

淨信之本善根福德. [&FFFF]#是相兼故. 論云. 有智

慧便足. 何故. 復說持戒功德. 爲示現實相差

別義故. 亦有持戒功德. 依信心恭敬能生實

相故. 不但說般若二因. 顯未除細執

何以故. 是諸衆生. 若心取相則爲著我人衆

生壽者. 若取法相卽著我人衆生壽者. 何以

故. 若取非法相卽著我人衆生壽者  若心

取下. 總明二相總解取法非法. 盡名相也. 亦

是建立取相. 則我等相便生立義宗也. 若取

法下. 別明二相. 論云. 但有無明使無現行[&FFFF]#

煩惱. 示無我見故. 無著云. 但取法及非法相

轉. 非我等想. 以我等想及依止不轉. 中有徵

者. 取法但爲法相. 何故便著我等. 釋云. 取非

經數: 一七○一

經名: 金剛般若經疏論纂要卷上

頁數: 一六○

上              欄

法亦著我等. 何肉取法以後釋前也. 四示中

道之玄門

是故. 不應取法不應取非法. 以是義故. 如來

常說汝等比丘. 知我說法如筏喩者. 法尙應

捨何肉非法   初正結歸中後引說. 以證筏喩

者. 假言顯義. 不應如言執義. 不執卽爲不取.

非全棄也. 偈云. 彼不住隨順於法中證智. 論

釋云. 不住者得證智. 捨敎如到彼岸. 隨順者.

隨順彼證智之敎法. 如未到岸. 無著云. 法尙

應捨者. 實相生故. 何肉非法者. 理不應故. 三

斷無相. 云何得說疑. 論云. 向說不可以相見

佛. 佛非有爲. 云何釋迦得阿□菩提. 云何說

法. 斷之文二. 初問答斷疑四. 初擧疑因以問

須菩提. 於意云何. 如來得阿□多羅三□三

菩提耶. 如來有所說法耶  佛問得不. 意顯

不得故. 無著云. 顯示□於正覺取故. 二順實

理以酬

須菩提言. 如我解佛所說義. 無有定法名阿

□多羅三□三菩提. 亦無有定法如來可說

偈云. 應化非眞佛. 亦非說法者. 三釋無定

法之言

何以故. 如來所說法. 皆不可取不可說. 非法

非非法   無著云. 不可取者. 謂正聞時. 不可

說者. 謂正說時. 非法者. 分別性故. 非非法者.

法無我理故. 論云. 彼法非法非非法. 依眞如

義說. 非法者. 一切法無體相故. 非非法者. 彼

眞如無我實相有故. 何故. 唯言說不言證. 有

言. 說者. 卽成證義故. 若不證者. 則不能說.

四釋無取說之所以

中              欄

所以者何. 一切賢聖皆以無爲法而有差別

魏云. 一切聖人皆以無爲法得名. 論意云.

聖人但依眞如淸淨得名. 非別得法故無取

說. 而有差別者. 論云. 眞如具足淸淨分淸淨.

無著云. 無爲者無分別義故. 是故菩薩有學

得名. 如來無學得名. 初無爲者. 折伏散亂時

顯了故. 後無爲者. 唯第一義者無上覺故. 三

乘賢聖皆修證無爲. 故通說爲差別. 二校量

顯勝四. 初擧劣福以問

須菩提. 於意云何. 若人滿三千大千世界七

寶以用布施. 是人所得福德寧爲多不   俱

舍偈云. 四大洲日月蘇迷盧欲天梵世各一

千. 名一小千界. 此小千千倍. 說名一中千. 此

千倍大千. 皆同一成壞. 七寶者. 金銀[&FFFF]#璃珊

瑚碼[&FFFF]#赤眞珠頗梨二釋福多以酬

須菩提言. 甚多世尊. 何以故. 是福德卽非福

德性. 是故如來說福德多   無著云. 是福德

者標牒. 卽非者約勝義空. 是故者約世俗有.

三判經福超過

若復有人. 於此經中受持乃至四句偈等. 爲

他人說其福勝彼  偈云. 受持法及說. 不空

於福德. 福不趣菩提. 二能趣菩提. 四句者.

但於四句詮義. 究竟卽成四句偈. 如凡所有

相皆是虛妄. 若見諸相非相. 卽見如來. 此最

妙也. 然但義見四句. 持說卽趣菩提. 文或增

減不必唯四. 義若闕者則互成謗. 四釋超過

所以二. 初正釋

何以故. 須菩提. 一切諸佛及諸佛阿□多羅

三□三菩提法. 皆從此經出   諸佛菩提法

下              欄

者. 論云. 名爲法身. 於彼法身此二能作了因.

一切諸佛者卽報化身. 論云. 於此能爲生因.

二轉釋

須菩提. 所謂佛法者卽非佛法第一義中.

無有佛法從經出也. 四斷聲聞得果是取疑.

論云. 向說聖人無爲法不可取說. 云何聲聞

各取自果. 如證而說. 斷之文四. 初入流果

須菩提. 於意云何. 須陀洹能作是念. 我得須

陀洹果不. 須菩提言. 不也世尊. 何以故. 須陀

洹名爲入流而無所入. 不入色聲香味觸法

是. 名須陀洹  須陀洹. 此云入流. 入聖人流

故. 亦云預流. 預聖人流故. □由不入六塵名

入聖流. 不是別有所入故. 論云. 聖人得果不

取一法. 不取六塵境界. 故名逆流. 乃至羅漢

不取一法. 以是義故. 名阿羅漢. 然非不取無

爲自果. 但於證時離取我等煩惱. 是故無如

是心. 我能得果. 若能如是心我能得果. 卽爲

著我等故. 知得果是不取義. 何得疑云是取.

二一來果

須菩提. 於意云何. 斯陀含能作是念. 我得斯

陀含果不. 須菩提言. 不也世尊. 何以故. 斯陀

含名一往來. 而實無往來. 是名斯陀含   斯

陀含. 此云一來. 斷欲界六品修惑. 從此命終.

一往天上一來人間. 便得阿羅漢果. 故名一

來. 而實無來者. 已悟無我誰能往來. 三不來

果

須菩提. 於意云何. 阿那含能作是念. 我得阿

那含果不. 須菩提言. 不也世尊. 何以故. 阿那

含名爲不來. 而實無不來. 是故名阿那含